Държавен вестник, бр. 41, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  41
едро и дребно с риба и рибни продукти (борси, 
тържища, магазини, складове и други) и на 
лицата, занимаващи се с нея, по отношение 
на произход и първа продажба на риба и други 
водни организми от стопански риболов, първа 
продажба в страната на риба и рибни продукти 
от внос, както и по отношение на минимално 
допустимите размери за улов на риба в коор­
динация, съгласувано или съвместно с другите 
компетентни органи в тази област. 
(3) Секторите „РК“:
1. осъществяват оперативните функции по 
надзор и контрол върху стопанския и люби­
телския риболов и аквакултурата, спазването 
на правилата за отговорен риболов, опазва­
нето на рибните ресурси, търговията с водни 
организми и продукти от тях и други функции, 
регламентирани от Закона за рибарството и 
аквакултурите;
2. оказват съдействие и подпомагат дейността 
на служителите от дирекция „Европейски фонд 
за рибарство“, отговорни за приема на проектни 
предложения за предоставяне на безвъзмездна 
финансова помощ по Оперативната програма. 
Чл. 16. (1) Дирекция „Европейски фонд за 
рибарство“:
1. изготвя програмните документи за прила­
гане на структурната политика на ЕС в областта 
на рибарството;
2. изпълнява функциите на Управляващ орган 
на Оперативната програма, като: 
а) извършва прием на проектни предложения 
за предоставяне на безвъзмездна финансова по­
мощ по Оперативната програма, като гарантира, 
че избирането на проекти за финансиране се 
извършва съобразно критериите, приложими 
за Оперативната програма, и в съответствие с 
националното законодателство и приложимите 
правила на Европейската общност за целия 
период на изпълнението им;
б) удостоверява, че съфинансираните про­
дукти и услуги са доставени или извършени и 
че декларираните от ползвателите разходи за 
проектите са действително изпълнени и са в 
съответствие с националните правила и пра­
вилата на Общността; 
в) извършва проверки на място на отделни 
проекти в съответствие с одобрени правила и 
процедури за работа;
г) гарантира, че съществува система за за­
писване и съхраняване в електронна форма на 
счетоводните записи за всеки проект по Опе­
ративната програма и че са събрани данните 
за изпълнението, необходими за финансово 
управление, мониторинг, проверки, одити и 
оценка на Оперативната програма;
д) гарантира, че ползвателите и други лица, 
включени в изпълнението на проектите, под­
държат отделна счетоводна система или адек­
ватна счетоводна аналитична сметка за всички 
сделки, отнасящи се до проекта, в съответствие 
с националните счетоводни актове;
е) гарантира, че оценките на Оперативната 
програма се извършват съобразно националното 
законодателство и правото на ЕС; 
ж) гарантира, че Сертифициращият и Одит­
ният орган получават цялата необходима ин­
формация относно процедурите и проверките, 
извършени във връзка с разходите за целите на 
сертифицирането и съответно на одита;
з) установява процедури, които да гарантират, 
че всички документи относно разходите и оди­
тите, свързани с прилагането на Оперативната 
програма, позволяват нейното проследяване;
3. следи и докладва на компетентните органи 
за наличие на нарушения и/или нередности в 
прилагането на Оперативната програма;
4. насочва работата на Комитета за наблю­
дение и осигурява необходимите документи, 
които позволяват да се следи качеството на 
изпълнение на Оперативната програма в съот­
ветствие със специфичните є цели; осигурява 
организационно и технически дейността на 
Комитета за наблюдение;
5. изготвя и след одобрение от Комитета за 
наблюдение предава на Европейската комисия 
годишните доклади и окончателния доклад от­
носно изпълнението на Оперативната програма;
6. осигурява спазването на изискванията за 
информираност и публичност на Оперативната 
програма;
7. поддържа и използва информационна 
система за управление на проекти по Опера­
тивната програма и база данни;
8. представя доклади и справки относно 
управляваните проекти на министъра на земе­
делието и храните, изпълнителния директор, 
Комитета за наблюдение, Сертифициращия и 
Одитния орган и на институциите на Европей­
ската комисия;
9. планира, организира и координира всички 
дейности във връзка с подготовката и провежда­
нето на процедури по възлагане на обществени 
поръчки по проекти на агенцията в качеството 
є на Управляващ орган по Оперативната про­
грама, мярка 5.1 „Техническа помощ“; носи 
отговорност за изпращането на информация за 
проведени процедури по обществени поръчки в 
нормативно установените срокове за вписване в 
регистъра на обществените поръчки в Агенцията 
по обществени поръчки, както и в регистъра 
на обществените поръчки в Министерството 
на земеделието и храните;
10. осъществява координация с Програма­
та за развитие на селските райони, както и с 
оперативните програми, финансирани от Струк­
турните фондове и Кохезионния фонд на ЕС;
11. изпълнява и други дейности, възложени 
с нормативен акт или от министъра на земе­
делието и храните.
(2) В състава на дирекция „Европейски фонд 
за рибарство“ се включват и служители, които 
осъществяват своите служебни задачи в секто­
рите на регионалните центрове на агенцията.